Jan Christensen (billedkunstner)

Jan Christensen (født 1977 i København) er en norsk billedkunstner som bor og arbeider i Berlin og Oslo. Han har et allsidig kunstnerskap som varierer mellom blant annet maleri, installasjon, skulptur og fotografi. I 2007 fikk han stor oppmerksomhet da hans verk Relativ verdi ble stjålet fra hans utstilling på  i Oslo, et verk som besto av 1000 hundrelapper limt opp på et lerret. I 2003 mottok han Høstutstillingsprisen sammen med Øystein Aasan.

Utdanning 
Fra 1997 til 2000 studerte Christensen ved institutt for keramikk ved Statens Håndverks- og Kunstindustriskole i Oslo.

Utvalgte utstillinger 
Christensen har stilt ut ved en lang rekke institusjoner i Norge og utlandet. Blant soloutstillinger finner man  både i Oslo og Berlin, i 2014 Viborg Kunsthall i Danmark, 2011 på Sørlandets Kunstmuseum i Kristiansand, 2010 på  i Fredrikstad, 2009 på  i München, i 2008 på Stenersenmuseet i Oslo, i 2006  (S.M.A.K.) i Gent og  i Basel. I september I 2011 presenterte han kunstverket, En melankoli, på Oslo S. Arbeidets kunstnerisk uttrykk var hans reaksjon på hendelsene i Oslo, 22. juni 2011.

Av gruppeutstillinger kan man nevne Lights on - norsk samtidskunst på Astrup Fearnley Museet i Oslo, Momentum. Nordisk biennale for samtidskunst , kuratert av  & Erlend Hammer, To Be with Art is All We Ask, kuratert av  og Therese Möllenhoff på Astrup Fearnley Museet, Oslo, Intensif-Station, kuratert av Dr. Susanne Meyer-Büser på K21 Kunstsammlung Nordrhein-Westfalen i Düsseldorf og Artsonje Center, Seoul.

Referanser

Eksterne lenker 
 
 Jan Christensen hos Gerhardsen Gerner
 Jan Christensen på Artfacts.net

Norske billedkunstnere
Fødsler i 1977